| **№** | **Институция/ организация** | **Предложение** | **Приема****/не приема предложението** | **Мотиви на вносителя** | **Мотиви за частичното приемане или неприемане на предложението** |
| --- | --- | --- | --- | --- | --- |
| **1.** | Български институт по стандартизация (БИС) | Предлага се следните термини да бъдат заменени с „плоски стоманени продукти“ в цялата наредба:* в чл. 3. т.3 – „ламарини“;
* в чл. 23 – „плоски продукти“;
* в чл. 27. ал. 2 – „листова стомана“;
* в чл. 120 – „плоска ламарина“;
* в чл. 123 – „листов материал“.
 | Не се приема | Смятаме, че този термин трябва да се уеднакви в целия текст | Всички посочени термини са използвани в БДС EN 1090-2 : „Изпълнение на стоманени конструкции и конструкции от алуминиеви сплави. Част 2: Технически изисквания за стоманени конструкции.“  |
| **2.** | БИС | Предлага се в чл. 23 и чл. 121 „добавъчни материали за заваряване“ да се замени с „допълнителни материали“.  | Не се приема | В БИС/ТК 30 Заваряване на материалите от години е възприет термина „допълнителни материали“ (виж също таблица 24). Добавъчни материали се използват при стоманобетонните конструкции. | Терминът „добавъчни материали за заваряване“ е възприет и се използва в БДС EN ISO 26304:2018 „Добавъчни материали за заваряване. Плътни електродни телове, тръбни електроди с флюсов пълнеж и комбинации електроден тел-флюс за подфлюсово електродъгово заваряване на високоякостни стомани. Класификация (ISO 26304)“.Цитираният стандарт е разработен от ТК 30, според информацията предоставена на сайта на Български институт по стандартизация.  |
| **3.** | БИС | Предлага се в чл. 15, т. 2 „сертифицирана/акредитирана лаборатория“ да се замени с „акредитирана лаборатория“.  | Приема се | Лабораториите могат да бъдат акредитирани само от БСА, или, както е записано в т.1 на чл.15 – от член на ЕЕА |  |
| **4.** | БИС | Предлага се определението „листова шайба“ в §1, т. 25 от допълнителните разпоредби (ДР) да се коригира с термина „плоска шайба“, както е в чл. 104, ал. 2. | Не се приема | В чл. 104, ал. 2 правилно се говори за плоски шайби, както е и по БДС EN 14399-5 „Високоякостни болтови съединения за строителството, предварително напрегнати. Част 5: Кръгли плоски шайби“. В допълнителните разпоредби е определен терминът „листова шайба“. | Определението в §1, т. 25 се отнася специфично за „листовите шайби“, използвани и описани в Таблица 16към чл. 104, ал. 4. Листовите шайби имат специфично предназначение при уголемени или овални отвори за равномерно предаване на натоварването между болтовия комплект и стоманения елемент. |
| **5.** | БИС | Предлага се определението „пълен провар“ в §1, т. 37 от ДР и определението „частичен провар“ в §1, т. 43 от ДР да бъдат заменени с „пълно проваряване“ и „частично проваряване“. | Не се приема | Правилната терминология, възприета от ТК 30 е „пълно проваряване“ и „частично проваряване“ | Термините „пълен провар“ и „частичен провар“ са възприети и се използват в стандарт БДС EN ISO 5817:2014 „Заваряване. Заваряване чрез стопяване на съединения от стомана, никел, титан и техните сплави (с изключение на лъчево заваряване). Нива на качество според несъвършенствата“. Цитираният стандарт е разработен от ТК 30, според информацията, предоставена на сайта на Българския институт по стандартизация. |
| **6.** | БИС | На няколко места има правописни грешки, като например в чл. 16, ал. 5 “корегиращи действия“ да стане “коригиращи действия“, в чл. 100, ал. 2 „обозначаване“ да стане „означаване“ и т.н. | Приема се |  |  |
| **7.** | БИС | Предлага се думата „допуск“ да се замени с „допустимо отклонение“ в антетките на Таблици от 3 до 10 и от 12 до 14 в Приложение 1.  | Приема се | виж БДС EN 1090-2 „Изпълнение на стоманени конструкции и конструкции от алуминиеви сплави. Част 2: Технически изисквания за стоманени конструкции“ и останалите таблици в Приложение 1 и Приложение2 |  |
| **8.** | Energomontage | Запитване относно обхвата на наредбата  |  |  | Наредбата обхваща: техническите изисквания за изработка, монтаж, контрол и приемане на стоманени конструкции на сгради и строителни съоръжения, изпълнени на строителната площадка; приемане на изпълнените в заводски условия стоманени конструкции, в т.ч. извършени пробни монтажи; изисквания за производство на стоманени конструкции в заводски условия в съответствие с европейското законодателство; изисквания за производствен контрол; обозначения за съоръжения, произведени в заводски условия и експедирани като строителен продукт; изисквания към спецификациите на стоманените конструкции при производство в заводски условия |
| **9.** | Energomontage | Предлага се премахване на задължението за притежаване на сертификат съгласно изискванията на БДС EN 1090-2 „Изпълнение на стоманени конструкции и конструкции от алуминиеви сплави. Част 2: Технически изисквания за стоманени конструкции“.  | Не се приема | Няма посочени мотиви | Цитираният сертификат е неотменна част от изискванията по БДС EN 1090-2 „Изпълнение на стоманени конструкции и конструкции от алуминиеви сплави. Част 2: Технически изисквания за стоманени конструкции“ |
| **10.** | Energomontage | Предлага се в Таблица 4, Ред 17 да се уточни, че дисковете за ъглошлайф не са изработени от аустенитна стомана.Предлага се да се направи задължително изработването на телени четки от аустенитна стомана  | Приема се частично | Според така написания текст може да се разбере, че дисковете за ъглошлайф трябва да са от аустенитна стомана, а такива няма. В допълнение - задължително, а не препоръчително, е използваните телени четки (или телени дискове) за неръждаеми стомани да са изработени от аустенитна стомана | Словоредът на изречението е променен с цел недопускане на смислови грешки спрямо материалите за изработка на дискове за ъглошлайф.В действащата към момента законодателна рамка нямазадължаващо изискване за материал за изработка на телени четки. |
| **11.** | Energomontage | Запитване относно изискванията за технологичните процеси за разкрой |  | Няма посочени мотиви | Цитираните изисквания са всички тези, които са приложими за технологичния процес на разкрой. |
| **12.** | Energomontage | Предлага се изискванията по чл. 27, ал. 6 да бъдат вменени като отговорност на проектанта за разписване в проектната документация  | Приема се | Това изискване следва да е упоменато от проектанта на чертежите на тези елементи, които са подложени на умора*.* Изпълнителят няма как да определи дали даден елемент е подложен на умора |  |